ຜູ້ຄົນ ໄວ້ອາໄລ ໃຫ້ແກ່ພວກເຄາະຮ້າຍ ຂະນະທີ່ຕຳຫຼວດ ຈັບຜູ້ຕ້ອງສົງໄສ ຄົນນຶ່ງ.
ຜູ້ຄົນທີ່ນະຄອນ Brussels ພາກັນໄວ້ອາໄລ ໃຫ້ແກ່ພວກເຄາະຮ້າຍ ຂະນະທີ່ຕຳຫລວດກ່າວວ່າ ຕົນຈັບໄດ້ ຜູ້ຕ້ອງສົງໄສຄົນນຶ່ງ.
ປະຊາຊົນໃນນະຄອນ Brussels ປະເທດແບລຢ້ຽມພາກັນຢືນ ສະຫງົບສະຕິອາລົມເປັນເວລານຶ່ງນາທີ ໃນວັນພຸດມື້ນີ້ ເພື່ອໄວ້ ອາໄລໃຫ້ແກ່ພວກເຄາະຮ້າຍ 34 ຄົນທີ່ເສຍຊີວິດໃນການໂຈມ ຕີດ້ວຍລະເບີດ ເມື່ອວັນອັງຄານວານນີ້ ໃນຂະນະທີ່ ສື່ມວນຊົນ ແບລຢ້ຽມລາຍງານກ່ຽວກັບການຈັບກຸມຜູ້ຕ້ອງສົງໄສຄົນນຶ່ງ Place de la Bourse ໃນນະຄອນ Brussels ຊຶ່ງເປັນຈະຕຸລັດ ບ່ອນທີ່ພວກໄວ້ທຸກໄດ້ໄປເຕົ້າໂຮມກັນໂດຍນຳເອົາດອກໄມ້ແລະ ສິ່ງຂອງຕ່າງໆ ໄປວາງໄວ້ ເພື່ອໄວ້ອາໄລ ໃຫ້ແກ່ພວກເຄາະຮ້າຍ ໂດຍທີ່ພວກຜູ້ຄົນ ໄດ້ໄປເຕົ້າໂຮມກັນ ທ່າມກາງຄວາມໜາວເຢັນ ຂອງລະດູບານໃໝ່ ແລະຄວາມມືດ ຂອງທ້ອງຟ້າ ໃນວັນພຸດມື້ນີ້ ກ່ອນອື່ນເຂົາ ເຈົ້າໄດ້ພາກັນຢືນດ້ວຍຄວາມສະຫງົບຊົ່ວໄລຍະນຶ່ງແລະຫລັງຈາກນັ້ນກໍພາ ກັນຕົບມືດັງສະໜັ່ນເພື່ອເປັນການສະແດງອອກ ຊຶ່ງການທ້າທາຍຢ່າງເປັນເອກກະພາບ ມີສຽງຮ້ອງດັງຂຶ້ນວ່າ ແບລຢ້ຽມໝັ້ນຍືນ ແລະຫລັງຈາກນັ້ນສຽງຕົບມືອີກຮອບນຶ່ງກໍດັງຟົດ ”ຂຶ້ນ ລາຍງານຂ່າວຈາກແບລຢ້ຽມແຈ້ງວ່າ ຕຳຫຼວດໄດ້ຈັບຜູ້ຕ້ອງສົງໄສຄົນນຶ່ງ ໃນການໂຈມຕີດ້ວຍລະເບີດ ໃນວັນອັງຄານວານນີ້ ທີ່ເຮັດໃຫ້ຢ່າງໜ້ອຍ 34 ຄົນເສຍຊີວິດໄປນັ້ນ ລາຍງານກ່ອນໜ້ານີ້ໄດ້ລະບຸຊື່ທ້າວ Najim Laachraoui ອາຍຸ 25 ປີ ເປັນຜູ້ຊາຍທີ່ເຈົ້າ ໜ້າທີ່ຕ້ອງການໂຕ ແຕ່ໃນເວລານີ້ ບໍ່ເຊື່ອວ່າລາວເປັນຜູ້ທີ່ຖືກຈັບ ລາຍງານຂ່າວແຈ້ງວ່າ ທ້າວ Laachraoui ໄດ້ຖືກຈັບໃນເຂດເທດສະບານທີ່ຄຸ້ມ Ander- lech ໃນນະຄອນ Brussels ຕຳຫລວດໄດ້ຕາມລ່າຫາໂຕຜູ້ກ່ຽວກ່ອນການໂຈມຕີດ້ວຍ ລະເບີດໃນມື້ວານນີ້ດ້ວຍຊ້ຳ ສ່ວນອີກສອງຄົນໄດ້ຖືກລະບຸໂຕໂດຍສື່ມວນຊົນວ່າ ເປັນສອງອ້າຍນ້ອງຄືທ້າວ Khalid ແລະທ້າວ Brahim el-Bakraoui ທີ່ມີອາຍຸ 27 ແລະ 30 ປີ ເຊື່ອກັນວ່າ ເປັນຜູ້ໂຈມຕີດ້ວຍລະເບີດທີ່ສະໜາມບິນດັ່ງກ່າວ ອົງການອອກອາກາດ RTBF ກ່າວວ່າ ບຸກຄົນທັງສອງແມ່ນເປັນທີ່ຮູ້ກັນດີສຳລັບຕຳຫຼວດແລະເຄີຍມີປະຫວັດໃນການກໍ່ອາຊະຍາກຳມາແລ້ວ ແຕ່ບໍ່ມີ ປະຫວັດໃນການກໍ່ການຮ້າຍມາກ່ອນ ລາຍງານຂ່າວຍັງແຈ້ງໃຫ້ຊາບຕື່ມວ່າ ທ້າວ Khalid el-Bakraoui ໄດ້ໃຊ້ຊື່ປອມເພື່ອເຊົ່າຫ້ອງພັກທີ່ນະຄອນ Brussels ຊຶ່ງຕຳ ຫຼວດໄດ້ບຸກເຂົ້າໄປກວດຄົ້ນ ໃນອາທິດແລ້ວ ໂດຍໄດ້ພົບເຫັນອາວຸດປືນແລະລາຍມືຂອງ ທ້າວ Salah Abdeslam ຜູຸຕ້ອງສົງໄສຄົນສຳຄັນໃນການໂຈມຕີນະຄອນຫຼວງປາຣີ ເມື່ອ ວັນທີ 13 ພະຈິກປີກາຍທີ່ໄດ້ຖືກຈັບໃນມື້ວັນສຸກແລ້ວ ໜັງສືພິມ La Deriniere Heure ລາຍງານວ່າ DNA ຂອງທ້າວ Laachraoui ໄດ້ຖືກພົບ ເຫັນຢູ່ເຮືອນທີ່ຖືກໃຊ້ໂດຍພວກໂຈມຕີຢູ່ປາຣີ ເປັນທີ່ເຊື່ອກັນວ່າຜູ້ກ່ຽວເຄີຍເດີນທາງໄປ ຮັງກາຣີພ້ອມກັບທ້າວ Abdeslam ຜູ້ຕ້ອງສົງໄສໃນການໂຈມຕີຢູ່ປາຣີ ໃນຕອນເຊົ້າຂອງວັນພຸດມື້ນີ້ ຕຳຫຼວດແບລຢ້ຽມໄດ້ນຳອອກເຜີຍແຜ່ຮູບຂອງຜູ້ຕ້ອງສົງໄສ ທີ່ທາງການຕ້ອງການໂຕໃນການໂຈມຕີດ້ວຍລະເບີດຢູ່ Brussels